આમ છતાં ધૃતરાષ્ટ્રના પુત્રો તેમાંય ખાસ કરીને સૌથી મોટો પુત્ર દુુર્યોધન પાંડવો પ્રત્યે દ્વેષભાવ રાખતો હતો. તેમની ઇર્ષ્યા કર્યા કરતો હતો તેમજ અંધ તથા દુર્બળ મનવાળા ધૃતરાષ્ટ્ર પાંડવોને નહીં પરંતુ પોતાના પુત્રોને રાજ્યાધિકાર વારસામાં મળે તેવું ઇચ્છતા હતા. એ રીતે દુર્યોધને ધૃતરાષ્ટ્રની સંમતિથી પાંડુના યુવાન પુત્રોને મારી નાખવાનું કાવતરું કર્યું પણ કાકા વિદુર તથા મામેરા ભાઇ શ્રીકૃષ્ણનાં કાળજીભર્યા રક્ષણને લીધે જ પાંડવો તેમનું મૃત્યુ નીપજાવવાના અનેક પ્રયાસમાંથી ઉગરી ગયા હતા.